วิเคราะห์ลายมือ การเปลี่ยนลายมือ
เลือกหัวข้ออะไรก็ได้มา 1 หัวข้อ แล้วลงมือเขียนเกี่ยวกับหัวข้อนั้นๆ ให้ได้อย่างน้อย 5 ประโยค หรือถ้าคุณไม่นึกอยากใช้ความคิดสร้างสรรค์เท่าไหร่ ให้ลอกบทความจากหนังสือหรือว่าหนังสือพิมพ์มาก็ได้ ที่ทำแบบนี้ก็เพื่อจะนำมาวิเคราะห์ลายมือมาตรฐานของคุณ ยิ่งเขียนมากเท่าไหร่ ก็จะยิ่งช่วยให้การวิเคราะห์ออกมาได้ดีขึ้นเท่านั้น! ลองสำรวจดูว่าลายมือของคุณเต็มไปด้วยเส้นโค้งมน หรือเป็นเส้นขีดทื่อๆ? คุณเขียนตัวหนังสือเป็นตัวเหลี่ยมๆ หรือว่าเขียนติดกันไปเลยไม่มีการเว้นช่องไฟหรือเปล่า? การที่คุณเขียนตัวหนังสือเอียงไปด้านใดด้านหนึ่งเป็นพิเศษส่งผลกระทบต่อลายมือของคุณเป็นอย่างมากเลยล่ะ ให้ลองสังเกตดูว่าตัวอักษรแต่ละตัวของคุณตั้งฉากไปกับเส้นกำกับบนกระดาษหรือไม่ ลองดูว่าตัวหนังสือเอียงซ้ายหรือขวาเป็นพิเศษหรือเปล่า? จริงๆ แล้วการเอียงนิดๆ หน่อยๆ นั้นไม่เป็นปัญหา แต่ถ้ามากเข้าก็จะทำให้ตัวหนังสืออ่านยากขึ้น ลองสังเกตดูว่าเวลาคุณเขียนหนังสือ แต่ละคำที่คุณเขียนนั้นลอยไปลอยมา สูงๆ ต่ำๆ หรือไม่? แล้วคุณอิงเส้นกำกับบนหน้ากระดาษหรือเปล่า หรือว่าตัวหนังสือนั้นทับอยู่บนเส้น? ต้องสังเกตดูว่าแต่ละคำ แต่ละประโยคที่เขียนเอียงไปในทางเดียวกันไหม? การเว้นระยะระหว่างตัวอักษรแต่ละตัว และคำแต่ละคำเป็นพื้นฐานของลายมือที่ดี ในการเว้นระยะแต่ละครั้งควรมีที่ห่างกันมากพอที่จะใส่ตัว “O” เข้าไปได้ 1 ตัว หากคุณเว้นที่น้อยกว่านี้ นั่นเป็นสัญญาณของลายมือที่ไม่สวยงาม และหากคุณเว้นที่ระหว่างตัวอักษรมากหรือน้อยเกินไป ก็จะทำให้ลายมือของคุณอ่านยากเช่นกัน ใครว่าขนาดไม่สำคัญ! ถ้าเป็นเรื่องลายมือล่ะก็ มันสำคัญมากทีเดียวล่ะ ให้ลองสังเกตดูว่าตัวหนังสือของคุณนั้นใหญ่คับเต็มพื้นที่ระหว่างเส้นกำกับบนกระดาษ 2 เส้นเลยไหม? หรือว่าคุณเขียนหนังสือตัวเล็กๆ เบียดลงไปได้ในพื้นที่น้อยกว่าครึ่งได้สบายๆ ? คุณควรกะขนาดตัวหนังสือให้มีความพอดี ไม่เล็กหรือใหญ่จนเกินไป ลองสังเกตว่าความสม่ำเสมอของการลงน้ำหนักมือดู คุณกดน้ำหนักลงไปมากๆ หรือว่าคุณเขียนตัวอักษรบางๆ กันนะ? อย่าลืมดูด้วยว่าลายเส้นของแต่ละตัวอักษรมีลักษณะตั้งตรงหรือว่าเป็นตัวยึกๆ ยือๆ ไม่เป็นระเบียบสักเท่าไหร่? ลองสังเกตลายมือของตนเองตามหัวข้อต่างๆ ด้านบนเพื่อดูว่าคุณต้องปรับอะไรบ้าง? บางทีการปรับรูปร่าง การเว้นช่องไฟ แก้ขนาดตัวหนังสือ แก้ความเอียงของตัวหนังสือโดยรวม หรือเปลี่ยนน้ำหนักมือเพียงเล็กน้อยก็สามารถแก้ไขลายมือของคุณให้สวยและอ่านง่ายขึ้นได้แล้ว เมื่อรู้แล้วว่าคุณควรแก้ไขลายมือจากจุดไหน แล้วยังไงต่อล่ะ? ลองเข้าเว็บไซต์ที่มีฟอนต์ (font) ประเภทต่างๆ ดูซิ คุณอาจเลือกแบบที่คุณชอบและสามารถเขียนตามได้ง่ายๆ มาทดลองฝึกเขียนตามดู หรืออาจเลือกฟอนต์แบบที่ฉีกแนวไปเลยหลายๆ แบบ แล้วนำองค์ประกอบแต่ละแบบ มาใช้เป็นแนวทางในการเขียนตัวอักษรของคุณ การจับดินสอหรือปากกาที่ดีควรจะจับไว้ระหว่างนิ้วโป้งและนิ้วชี้ (บางคนอาจใช้นิ้วกลางด้วย) ส่วนปลายของด้ามควรจะถูกพักไว้ที่ง่ามของมือหรือข้อนิ้วชี้ การจับแน่นหรือเบาเกินไปไม่ว่าจะจับด้วยวิธีใดๆ ก็ตาม จะทำให้ลายมือออกมาแย่ ให้จับที่ปลายของดินสอหรือปากกาค่อนไปทาง 1/3 ของปลายด้าม เพื่อให้ได้ลายมือที่สวยงาม ถึงแม้ว่าแต่ละคนจะมีวิธีการเขียนตัวอักษรแต่ละตัวที่แตกต่างกันออกไป แต่ในปัจจุบันคุณสามารถหาแม่แบบการเขียนพยัญชนะที่ถูกต้องได้ไม่ยาก การยึดเอาแม่แบบนี้เป็นตัวอย่างสามารถช่วยพัฒนาลายมือของคุณได้ เช่นคุณอาจเริ่มเขียนตัว “a” จากหางก่อนมาตลอด ให้ลองเปลี่ยนไปเริ่มที่ด้านบนของตัวอักษรแทน ค่อยๆ ฝึกการเขียนที่ถูกต้อง เหมือนอย่างที่คุณครูเคยสอนตอนอนุบาลไงล่ะ! อาจจะฟังดูเว่อร์ไปสักหน่อย แต่จริงๆ แล้ว อุปกรณ์การเขียนแต่ละชนิด ไม่ได้เหมาะกับทุกคน บางครั้งลายมือจะสวยหรือไม่ ขึ้นอยู่กับอุปกรณ์เหล่านี้เลยล่ะ ให้ลองใช้ปากกาลูกลื่น หมึกซึม หรืออื่นๆ โดยอาจทดลองดินสอแบบต่างๆ ด้วยก็ได้ ลองหาไปเรื่อยๆ จนกว่าคุณจะเจอด้ามที่ใช่และเหมาะกับคุณ! ไม่ว่าจะเป็นการร่างบทความ หรือเขียนถึงเพื่อน ให้ลองหลีกเลี่ยงการพิมพ์ในคอมพิวเตอร์ แล้วหันมาเขียนด้วยลายมือแทน ให้หาโอกาสเขียนหนังสืออยู่เรื่อยๆ เพราะการได้ฝึกฝนบ่อยๆ เป็นการพัฒนาทักษะที่ดีที่สุด มันอาจจะกินเวลาไปบ้าง แต่นั่นหมายถึงว่าคุณได้พัฒนากล้ามเนื้อที่จำเป็นไปพร้อมกันด้วย
เขียนหนังสือสักย่อหน้า. วิเคราะห์รูปร่างพื้นฐาน. สำรวจมุม. สำรวจตำแหน่ง. สำรวจช่องไฟ. ขนาดของตัวอักษร. สำรวจลายเส้น. หาจุดที่ควรปรับปรุง. หาแรงบันดาลใจจากลายมืออื่นๆ. ปรับเปลี่ยนวิธีการใช้มือ. ศึกษาจากแม่แบบ. ลองใช้เครื่องเขียนหลายๆ แบบ. พยายามเขียนเข้าไว้.
https://www.wikihow.com/Improve-Your-Handwriting https://www.wikihow.com/Improve-Your-Handwriting
Analyzing Your Handwriting Changing Your Handwriting